Source: http://www.ziarulderoman.ro/csm-roman-intalneste-joi-in-deplasare-hc-zalau/
Timestamp: 2020-06-05 23:08:20+00:00

Document:
CSM Roman întâlnește joi, în deplasare, HC Zalău – Ziarul de Roman
Ziarul de Roman 03/10/2018 16:39	0
După o pauză de două săptămâni, cauzată de acțiunile lotului național, campionatul Ligii Naționale de handbal feminin se reia joi, 4 octombrie. În debutul rundei a cincea, CSM Roman va întâlni joi, în deplasare, formația HC Zalău, de la ora 17.30. Partida va fi arbitrată de Bogdan Stark (București) și Romeo Ștefan (Prahova), iar observator federal va fi Ioan Chira (Maramureș). Partida va fi televizată în direct pe postul TVR HD.
CSM Roman traversează cea mai dificilă perioadă a sa de la promovarea în Liga Națională, fără niciun punct după primele patru etape, aflată pe ultimul loc al clasamentului. Nici HC Zalău nu o duce cu mult mai bine în clasament, aflându-se doar pe locul al zecelea, cu patru puncte. Singura victorie a Zalăului a venit în etapa a treia, 22-19, acasă, cu Dunărea Brăila. În celălalt meci de pe teren propriu, HC Zalău a pierdut în prima etapă în fața campioanei CSM București, 22-26. În runda anterioară, CSM Roman a pierdut pe teren propriu, 26-27 cu Minaur Baia Mare, în timp ce HC Zalău a fost învinsă la SCM Râmnicu Vâlcea, 24-29.
În sezonul trecut, în meciurile directe, cele două echipe au câștigat meciurile de pe teren propriu: 26-23 pentru CSM Roman, în prima etapă, și 25-18 pentru HC Zalău, în etapa a 14-a. Zalăul avea să termine pe locul al cincilea în campionatul trecut, cu 47 de puncte, cu 11 mai multe decât CSM Roman, clasată la final pe locul al optulea. În ultimele zece sezoane, echipa romașcană nu a obținut decât un singur punct pe terenul echipei din Zalău, 24-24 în septembrie 2016.
9 Gloria Bistrița 4 2 0 2 96 92 6
Sport 3024 CSM Roman 329 handbal 912 HC Zalau 41 Liga Nationala 205

References: CSM 

CSM 
 CSM 
 CSM 
 CSM 
 CSM 
 CSM